CELEX: 22011X0819(01)
Language: lv
Date: 2011-08-18 00:00:00
Title: Saprašanās memorands par savstarpējām attiecībām starp Eiropas Komisiju un Pasaules Dzīvnieku veselības organizāciju

19.8.2011   
            
            
               LV
            
            
               Eiropas Savienības Oficiālais Vēstnesis
            
            
               C 241/1
            
         Saprašanās memorands par savstarpējām attiecībām starp Eiropas Komisiju un Pasaules Dzīvnieku veselības organizāciju
   2011/C 241/01
   EIROPAS KOMISIJA, turpmāk tekstā – “Komisija”, un
   PASAULES DZĪVNIEKU VESELĪBAS ORGANIZĀCIJA,
   turpmāk tekstā – “OIE”,
   APŅĒMĪBAS PILNAS
   
               —
            
            
               turpmāk izvērst sadarbību, kas vēstuļu apmaiņas ceļā starp Komisiju un OIE oficiāli izveidota 2004. gadā un pēdējos gados paplašinājusies,
            
         ŅEMOT VĒRĀ, ka
   
               —
            
            
               Komisijai ir piešķirts novērotājas statuss OIE,
            
         
               —
            
            
               Komisija un OIE 2010. gadā noslēdza pamatnolīgumu, kura mērķis ir pielāgot standarta ieguldījumu nolīgumu un vienkāršot līgumslēgšanas sarunas par individuāliem nolīgumiem par katru atsevišķu ieguldījumu,
            
         
               —
            
            
               Komisija un OIE gatavojas turpmāk attīstīt sadarbību un īpaši atzīst nepieciešamību apmainīties ar informāciju formālākās procedūrās, kas jau ir secināts vēstuļu apmaiņā 2010. gadā,
            
         IR VIENOJUŠĀS PAR TURPMĀKO.
   
               1.
            
            
               Komisija izveido kontaktpunktu jebkādiem tehniskiem vai specializētiem jautājumiem saistībā ar OIE. Šo kontaktpunktu uztur Komisijas direktors, kas ir atbildīgs par dzīvnieku veselību un labturību.
            
         
               2.
            
            
               
                           a)
                        
                        
                           
                              OIE piekrīt vērsties pie Komisijas tehniskos vai specializētos jautājumos ar kontaktpunkta starpniecību. OIE jo īpaši piekrīt sūtīt uz kontaktpunktu informāciju par dažāda veida ekspertu sanāksmju darba kārtību un tajās pieņemtajiem ziņojumiem, kā arī anketas, paziņojumus par konferencēm un uzaicinājumus uz tām. Ja tehniski vai specializēti jautājumi vai informācija attieksies konkrēti uz kādu Komisijas darbinieku ārpus kontaktpunkta, OIE piekrīt to kopēt arī kontaktpunktam.
                        
                     
                           b)
                        
                        
                           Komisija piekrīt, vēršoties pie OIE, vērsties pie tās ģenerāldirektora. Komisija piekrīt sūtīt OIE ģenerāldirektoram informāciju par tehnisku jautājumu vai ekspertu konferencēm un uzaicinājumus uz tām. Ja informācija attieksies konkrēti uz kādu citu OIE darbinieku, Komisija piekrīt to kopēt arī OIE ģenerāldirektoram. Komisija piekrīt, ka tehniskus vai specializētus jautājumus attiecībā uz OIE Eiropas reģionu izskata OIE apakšreģionālais birojs Briselē.
                        
                     
         
               3.
            
            
               
                           a)
                        
                        
                           
                              OIE piekrīt, ka kontaktpunkta pārstāvis vai tā pilnvarota persona piedalās turpmāk minētajos pasākumos:
                           
                                       —
                                    
                                    
                                       
                                          OIE sesijas, sanāksmes un konferences,
                                    
                                 
                                       —
                                    
                                    
                                       vismaz divi delegāti OIE Pasaules Dzīvnieku veselības un labturības fonda padomdevējā komitejā, ja tiek izpildīti ar to saistītie finanšu nosacījumi,
                                    
                                 
                                       —
                                    
                                    
                                       vismaz divi pavadošie eksperti Globālā pārrobežu dzīvnieku slimību progresīvas kontroles režīma (GF-TADs) Globālajā vadības komitejā.
                                    
                                 
                     
                           b)
                        
                        
                           Komisija piekrīt, ka OIE ģenerāldirektors vai tā pārstāvis piedalās Pārtikas aprites un dzīvnieku un augu veselības padomdevējas grupas darbā, īpaši Padomdevējā komitejā dzīvnieku veselības jomā.
                        
                     
         
               4.
            
            
               
                           a)
                        
                        
                           Komisija piekrīt veicināt tās ekspertu līdzdalību tehniskajās vai specializētajās OIE konferencēs un sanāksmēs, tostarp to dalību kā privātiem ekspertiem ad hoc grupās un darba grupās;
                        
                     
                           b)
                        
                        
                           
                              OIE piekrīt veicināt tās ekspertu līdzdalību tehniskajās vai specializētajās sanāksmēs, mācībās vai konferencēs, ko organizē Komisija.
                        
                     
         
      Sastādīts divos eksemplāros Briselē, 2011. gada 18. augustā
      
         
            Eiropas Komisijas vārdā –
         John DALLI
         
            Komisijas loceklis
         
      
      
         
            Pasaules Dzīvnieku veselības organizācijas vārdā –
         Bernard VALLAT
         
            ģenerāldirektors